Na temelju odredbe članka 215. stavka 6. Pravilnika o proračunskom računovodstvu i Računskom planu ("Narodne novine" broj 144/21) i članka 31. Statuta Općine Bol ("Službeni glasnik Općine Bol" broj 03/21), vijeće Općine Bol je na svojoj 2. sjednici održanoj dana X. travnja 2025. godine, donijelo

**ODLUKU O RASPODJELI REZULTATA POSLOVANJA OPĆINE BOL ZA 2024. GODINU**

**Članak 1.**

Ovom se Odlukom utvrđuje rezultat poslovanja, raspodjela rezultata poslovanja te način raspodjele **viška prihoda** utvrđenog Financijskim izvještajem Općine Bol za 2024. godinu u iznosu od **2.232.431,87 eura**, koji se sastoji od prenesenog viška prihoda i primitaka iz prethodnih godina u iznosu od 1.901.838,45 eura, ispravka prenesenog viška prihoda i primitaka iz prethodnih godina u iznosu od 14,91 eura i viška prihoda i primitaka ostvarenih u 2024. godini u iznosu od 330.608,33 eura.

**Članak 2.**

Stanje na osnovnim računima podskupine 922 - višak/manjak prihoda koja su iskazana u Financijskom izvještaju Općine Bol za 2024. godinu, na dan 31. prosinca 2024. godine utvrđena su kako slijedi:

|  |  |  |
| --- | --- | --- |
| **Broj računa** | **Naziv računa** | **Stanje 31.12.2024.** |
| 92211 | Višak prihoda poslovanja (početno stanje) | 1.901.838,45 € |
| 92211 | Ispravak prenesenog viška prihoda poslovanja (2024. godina) | - 14,91 € |
| 92211 | Višak prihoda poslovanja (2024. godina) | 330.608,33 € |
| **922** | **Višak prihoda za prijenos u sljedeće razdoblje** | **2.232.431,87 €** |

**Članak 3.**

U višegodišnjem planu uravnoteženja proračuna Općine Bol za razdoblje od 2025. do 2027. godine donesenom na 8. sjednici održanoj dana 17. prosinca 2024. godine se planirao višak od 1.850.000,00 eura za 2025. godinu, u 2026. godini višak od 1.150.000,00 eura te u 2027. godini višak od 0,00 eura. **Plan mjera za raspodjelu viška prihoda poslovanja s utvrđenom dinamikom donijet će se do kraja 2025. godine.** Nakon uključivanja dijela projiciranog proračunskog viška, kao i nastavka pružanja javnih usluga zadovoljavajuće kvalitete, nastavit će se s poduzimanjem svih mjera za pravodobno ostvarenje proračunskih rashoda, uz poštivanje načela ekonomičnosti i učinkovitosti prilikom trošenja proračunskih sredstava.

**Članak 4.**

Ova Odluka stupa na snagu osmog dana od dana objave u "Službenom glasniku Općine Bol".

PREDSJEDNICA OPĆINSKOG VIJEĆA

NATAŠA PALEKA JAKŠIĆ